
Text rozhodnutia
II. ÚS 47/98
Ústavný súd Slovenskej republiky na neverejnom zasadnutí senátu 26. augusta 1998 predbežne prerokoval podnet
, bytom
na začatie konania pre porušenie práva priznaného čl. 35 ods. 3 a čl. 36 písm. b) Ústavy Slovenskej republiky a takto rozhodol: Podnet
na začatie konania o d m i e t a . Odôvodnenie:
Ústavný súd Slovenskej republiky (ďalej len „ústavný súd“) dostal 18. mája 1998 podnet
, bytom
na začatie
konania pred ústavným súdom pre porušenie čl. 35 ods. 3 a čl. 36 písm. b) Ústavy Slovenskej republiky. K porušeniu označených práv došlo podľa tvrdení predkladateľa podnetu tým, že uznesením mestského zastupiteľstva v Brezovej pod Bradlom č. 1/1998 zo 4. 3. 1998 nebolo doporučené uzatvoriť nájomnú zmluvu k výkonu zdravotníckych služieb s uznesenia označil
. Prijatie uvedeného za nezákonné, prijaté v rozpore so zákonom
č. 71/1967 Zb. o správnom konaní a tým aj v rozpore s Ústavou Slovenskej republiky. K podnetu z 18. mája 1998 pripojil
korešpondenciu
s
Okresným úradom v Myjave a Mestským úradom v Brezovej pod Bradlom
dokumentujúcu jeho úsilie o získanie miesta praktického lekára pre dospelých v Brezovej pod Bradlom. Keďže podnet uskutočnený na ústavný súd nespĺňal náležitosti určené § 20 zákona Národnej rady Slovenskej republiky č. 38/1993 Z. z. o organizácii Ústavného súdu Slovenskej republiky, o konaní pred ním a o postavení jeho sudcov v znení zákona Národnej rady Slovenskej republiky č. 293/1995 Z. z., vyzval ústavný súd , aby ho doplnil predpísaným spôsobom a predovšetkým uviedol výrok rozhodnutia, ktorého sa na ústavnom súde domáha. svoje podanie doplnil 7. augusta 1998. Uviedol, že ochrany porušených práv sa domáhal podaním návrhu na Okresnom súde v Novom Meste nad Váhom a podnetu Okresnej prokuratúre v Novom Meste nad Váhom. V konaní pred ústavným súdom sa opätovne domáhal, aby zrušil nezákonné rozhodnutie mestského zastupiteľstva v Brezovej pod Bradlom č. 1/1998 zo 4. 3. 1998. Ústavný súd pri predbežnom prerokovaní podnetu na neverejnom zasadnutí zistil, že
označil za porušené práva priznané čl. 35 ods. 3
a čl. 36 písm. b) Ústavy Slovenskej republiky a to prijatím uznesenia mestského zastupiteľstva v Brezovej pod Bradlom, ktorým nebolo doporučené uzavrieť s ním nájomnú zmluvu k výkonu zdravotníckych služieb. Podľa čl. 35 ods. 3 ústavy občania majú právo na prácu. Podľa citovaného článku ústava zaručuje občanom právo na získanie zdrojov obživy vlastnou prácou. Označené právo však nemožno vysvetľovať tak, že sa ním zaručuje právo na konkrétnu prácu, na ktorú má občan zodpovedajúcu kvalifikáciu, v mieste zvolenom občanom a v priestoroch, kde si osoba želá pracovať. Nie je preto súčasťou práva predkladateľa podnetu to, aby mu bola prenajatá konkrétna ambulancia v určenom meste vtedy, keď sa o ňu uchádza.

Podľa čl. 36 písm. b) Ústavy Slovenskej republiky zamestnanci majú právo na spravodlivé a uspokojujúce pracovné podmienky. Zákon im zabezpečuje ochranu proti svojvoľnému prepúšťaniu zo zamestnania a diskriminácii v zamestnaní. Ochranu
označeného
práva
možno
priznať
občanom,
ktorí
sú
v zamestnaneckom vzťahu ku konkrétnemu zamestnávateľovi. Zo spisového materiálu, ktorý mal ústavný súd k dispozícii vyplynulo, že je t. č. nezamestnaný po tom, čo pracovný pomer s posledným zamestnávateľom ukončil dohodou. Na základe uvedenej skutočnosti bolo preukázané, že k porušeniu práva podľa čl. 36 písm. b) Ústavy Slovenskej republiky nemohlo dôjsť. Senát ústavného súdu preto podnet podľa § 25 ods. 2 zákona č. 38/1993 Z. z. v platnom znení odmietol. P o u č e n i e :
Proti tomuto rozhodnutiu nemožno podať opravný
prostriedok.
V Košiciach 26. augusta 1998
Za správnosť vyhotovenia:
JUDr. Ľubomír D o b r í
k predseda senátu

Zdroj: KAUZIS.SK – https://www.kauzis.sk/judikatura/r/ECLI:SK:USSR:2016:2.US.47.1998.1 (dáta aktuálne k 14. 11. 2026). Záväzné je znenie zverejnené súdom.




